CELEX: 32016R1947
Language: sk
Date: 2016-10-25 00:00:00
Title: Vykonávacie nariadenie Komisie (EÚ) 2016/1947 z 25. októbra 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Tome des Bauges (CHOP)]

8.11.2016   
            
            
               SK
            
            
               Úradný vestník Európskej únie
            
            
               L 300/8
            
         VYKONÁVACIE NARIADENIE KOMISIE (EÚ) 2016/1947
   z 25. októbra 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Tome des Bauges (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Tome des Bauges“ zapísaného do registra na základe nariadenia Komisie (ES) č. 503/2007 (2).
            
         
               (2)
            
            
               Listom z 10. apríla 2015 francúzske orgány oznámili Komisii, že dvom hospodárskym subjektom so sídlom na ich území, ktoré spĺňajú podmienky článku 15 ods. 4 nariadenia (EÚ) č. 1151/2012, poskytli na základe uvedeného článku prechodné obdobie, ktoré sa končí 31. decembra 2019. Počas vnútroštátneho námietkového konania predložili tieto hospodárske subjekty, ktoré legálne uvádzali „Tome des Bauges“ na trh nepretržite počas najmenej piatich rokov pred podaním žiadosti, námietku týkajúcu sa minimálneho percentuálneho podielu dojníc plemien Abondance a Tarentaise, pričom uviedli, že táto lehota bola nevyhnutná, aby prispôsobili zloženie ich stáda. Ide o tieto dotknuté hospodárske subjekty: GAEC du Grand Colombier, Leyat, 73340 Aillon-le-Vieux, France; EARL Champtallon, le Mas Dessous, 73340 Aillon-le-Jeune, France (3).
            
         
               (3)
            
            
               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).
            
         
               (4)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,
            
         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Tome des Bauges“ (CHOP) sa schvaľuje.
   Článok 2
   Ochrana udelená podľa článku 1 podlieha prechodnému obdobiu, ktoré Francúzsko poskytlo na základe článku 15 ods. 4 nariadenia (EÚ) č. 1151/2012 hospodárskym subjektom, ktoré spĺňajú podmienky uvedeného článku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. októbra 2016
      
         
            Za Komisiu
         
         
            v mene predsedu
         
         Phil HOGAN
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.
   
      (2)  Nariadenie Komisie (ES) č. 503/2007 z 8. mája 2007, ktorým sa zapisujú určité názvy do Registra chránených označení pôvodu a chránených zemepisných označení [Pohořelický kapr (CHOP) – Žatecký chmel (CHOP) – Pomme du Limousin (CHOP) – Tome des Bauges (CHOP)] (Ú. v. EÚ L 119, 9.5.2007, s. 5).
   
      (3)  Vyhláška č. 2015 – 347 z 26. marca 2015, Úradný vestník Francúzskej republiky z 28. marca 2015.
   
      (4)  Ú. v. EÚ C 433, 23.12.2015, s. 4.